rejauldu/bengali-wikipedia huggingface dataset:
বংশ হলো বৌদ্ধধর্মে বৌদ্ধ শিক্ষার হস্তান্তরণের পদ্ধতি যা "তাত্ত্বিকভাবে বুদ্ধের কাছে ফিরে পাওয়া যায়।"  হস্তান্তরণের স্বীকৃতি মৌখিক হতে পারে, বা নথিতে প্রত্যয়িত হতে পারে। বৌদ্ধধর্মের বিভিন্ন শাখা, যার মধ্যে চ্যান (জেন ও সেওন সহ) এবং তিব্বতি বৌদ্ধধর্ম তাদের ঐতিহাসিক শিক্ষকদের নথি বজায় রাখে। নথিগুলি ঐতিহ্যের জীবন্ত ব্যাখ্যাকারীদের জন্য বৈধতা হিসাবে কাজ করে।  বিভিন্ন বৌদ্ধ বংশের ঐতিহাসিক সত্যতা বিতর্কের বিষয়। স্টিফেন ব্যাচেলর দাবি করেছেন, বিশেষভাবে জাপানি জেন ​​বংশ সম্পর্কে বলতে গিয়ে, "বংশের ঐতিহাসিকতা কেবল সমালোচনামূলক যাচাই-বাছাই সহ্য করে না।" এরিক স্টর্লি উল্লেখ করেছেন যে হস্তান্তরণ "ঐতিহাসিক ভিত্তিতে মিথ্যা।" এডওয়ার্ড কনজে বলেন, "চ্যানের প্রাথমিক ইতিহাস সম্পর্কে বেশিরভাগ ঐতিহ্যই পরবর্তী যুগের উদ্ভাবন।"   তথ্যসূত্র    উৎস                       বহিঃসংযোগ  The Lineages and History of Buddhism Chö/Chöd/Lineages associated with Machig Labdrön Schools of Zen Buddhism at the Zen Buddhism WWW Virtual Library Zen Ancestors in China – The Five Houses Caodong and Linji lineage chart of present-day Chan Master Sheng-yen  Buddhist masters  বিষয়শ্রেণী:বৌদ্ধ দার্শনিক ধারণা বিষয়শ্রেণী:বৌদ্ধ আদেশ
পোমা ২০০০ ফ্রান্সের লাওঁ শহরের দ্রুত পরিবহন ব্যবস্থা।  ইতিহাস ১৮৯৯ থেকে ১৯৭১ সাল পর্যন্ত প্রচলিত ট্রাম লাইনের পরিবর্তে এই পরিবহন ব্যবস্থা চালু হয় ১৯৮৯ সালে। প্রথমে তিনটি স্টেশন ছিল। রাবারের টায়ারযুক্ত এই গাড়িটি একটি ধাতব পাতের উপর দিয়ে চলত। এই পরিবহন ব্যবস্থায় চারটি গাড়ি ব্যবহৃত হত, এবং প্রতিটি গাড়ি সর্বোচ্চ প্রতি ঘণ্টায় ৩৫ কিলোমিটারে ৩৩ জন যাত্রী পরিবহন করতে পারত। সর্বোচ্চ ধারণ ক্ষমতা ছিল ঘণ্টায় ৯০০ জন যাত্রী এবং ২০১৬ সালে বন্ধ হওয়ার পূর্বে প্রতিদিন প্রায় ১,৫০০ জন যাত্রী পরিবহন করত।Haydock, David (February 2017). "Laon's Poma 2000 closes". Today's Railways Europe (254). Platform 5 Publishing Ltd. p. 16  পরিবহন ব্যবস্থাটি সোমবার থেকে শনিবার প্রতিদিন সকাল ৭ ঘটিকা থেকে রাত ৮ ঘটিকা পর্যন্ত চলত এবং গ্রীষ্মকালে প্রতিদিন চলত। এই পরিবহন ব্যবস্থাটি ২০১৬ সালে ২৭ জুন বিলুপ্ত ঘোষণা করা হয়।"The end of the POMA 2000 Laon". Funimag. 30 August 2016।   আরও দেখুন   দ্রুত পরিবহন ব্যবস্থার তালিকা  তথ্যসূত্র  বিষয়শ্রেণী:ফ্রান্সের দ্রুতগামী গণপরিবহন ব্যবস্থা বিষয়শ্রেণী:ফ্রান্সে ১৯৮৯-এর প্রতিষ্ঠা বিষয়শ্রেণী:২০১৬-এ বিলুপ্ত বিষয়শ্রেণী:১৯৮৯-এ চালু হওয়া রেললাইন
রুরাল পাওয়ার কোম্পানী লিমিটেড বাংলাদেশ সরকারের মালিকানাধীন একটি বিদ্যুৎ উৎপাদনকারী কোম্পানি। এর সদরদপ্তর ঢাকায় অবস্থিত।   অংশীদারিত্ব   পল্লী বিদ্যুতায়ন বোর্ড  ঢাকা পল্লী বিদ্যুৎ সমিতি-১  ঢাকা পল্লী বিদ্যুৎ সমিতি-২  নারায়ণগঞ্জ পল্লী বিদ্যুৎ সমিতি-১  কুমিল্লা পল্লী বিদ্যুৎ সমিতি-১  চট্টগ্রাম পল্লী বিদ্যুৎ সমিতি-১  সুনামগঞ্জ পল্লী বিদ্যুৎ সমিতি-১  নরসিংদী পল্লী বিদ্যুৎ সমিতি-১  ঢাকা পল্লী বিদ্যুৎ সমিতি-৩  মৌলভীবাজার পল্লী বিদ্যুৎ সমিতি   ইতিহাস  বাংলাদেশের বিদ্যুৎ সংকট নিরসনের লক্ষ্যে রুরাল পাওয়ার কোম্পানী লিমিটেড (আরপিসিএল) ৩১ ডিসেম্বর, ১৯৯৪ তারিখে যৌথ মূলধনী কোম্পানী ও ফার্মসমূহের নিবন্ধক এর দপ্তর হতে একটি পাবলিক লিমিটেড কোম্পানী হিসেবে নিবন্ধিত হয়। বাংলাদেশ পল্লী বিদ্যুতায়ন বোর্ড (বাপবিবোর্ড) এবং ৫টি পল্লী বিদ্যুৎ সমিতি আরপিসিএল এর উদ্যোক্তা। পরবর্তীতে পর্যায়ক্রমে আরো ১২টি সমিতি অংশীদারিত্ব লাভ করায়, বর্তমানে মোট ১৭টি পল্লী বিদ্যুৎ সমিতি এবং বাংলাদেশ পল্লী বিদ্যুতায়ন বোর্ড (বাপবিবোর্ড) আরপিসিএল এর শেয়ারহোল্ডার। কোম্পানী বর্তমানে তার মালিকানাধীন ৪টি বিদ্যুৎ কেন্দ্রের মাধ্যমে ৩৯২ মেগাওয়াট এবং যৌথ উদ্যোগে প্রতিষ্ঠিত বিপিডিবি-আরপিসিএল পাওয়ারজেন লিমিটেড এর কড্ডাস্থ বিদ্যুৎ উৎপাদন কেন্দ্রের মাধ্যমে ১৫০ মেগাওয়াট বিদ্যুৎ উৎপাদন করে তা জাতীয় গ্রীডে সরবরাহ করে। পাওয়ার সেল, পাওয়ার ডেভেলপমেন্ট বোর্ড এবং প্রধানমন্ত্রীর কার্যালয় থেকে সুনির্দিষ্ট নির্দেশনা ও মতামত সত্ত্বেও ২৩ ডিসেম্বর ২০০৪-এ এটি ঢাকা উত্তর পাওয়ার প্রজেক্ট এবং সুইস কোম্পানি অ্যালথমের সাথে অংশীদারিত্বে সাভারে একটি বিদ্যুৎ কেন্দ্রের কাজ শুরু করে।সিগমা হুদা ছিলেন এর আইন উপদেষ্টা। লাহমেয়ার ইন্টারন্যাশনাল পল্লী পাওয়ার সার্ভিসেস লিমিটেড ময়মনসিংহ ১৪০ মেগাওয়াট বিদ্যুৎ কেন্দ্র বাতিলের জন্য সিঙ্গাপুরের একটি সালিশি আদালতে ২০০৫ সালের অক্টোবরে কোম্পানির বিরুদ্ধে মামলা করে। বিদ্যুৎ কেন্দ্রের ব্যবস্থাপনা নিয়ে উভয় কোম্পানির মধ্যে দ্বন্দ্ব ছিল। বাংলাদেশ সরকার এলআইপিপিএস প্রধান এ জেড রেজাউল হকের বিরুদ্ধে বিদ্যুৎ পরিকল্পনা নাশকতার চেষ্টার অভিযোগে মামলা দায়ের করে এবং তাকে গ্রেপ্তারের চেষ্টা করে।  চলমান বিদ্যুৎ কেন্দ্র  ময়মনসিংহ বিদ্যুৎ কেন্দ্র  গাজীপুর ৫২ মেগাওয়াট ডুয়েল ফুয়েল পাওয়ার প্লান্ট  রাউজান ২৫ মেগাওয়াট ডুয়েল ফুয়েল পাওয়ার প্ল্যান্ট  গাজীপুর ১০৫ মেগাওয়াট এইচএফও ফায়ার্ড পাওয়ার প্লান্টhttp://www.rpcl.gov.bd/site/page/d028ff80-bfc5-43c4-b7d5-ab93cddabf9c/-   তথ্যসূত্র   বিষয়শ্রেণী:বাংলাদেশে শক্তি বিষয়শ্রেণী:১৯৯৪-এ প্রতিষ্ঠিত বাংলাদেশী কোম্পানি বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:ঢাকা ভিত্তিক কোম্পানি
thumb|250px|ফ্লোরিডা প্রণালির অবস্থান ফ্লোরিডা প্রণালি () আটলান্টিক মহাসাগরকে মেক্সিকো উপসাগরের সাথে সংযুক্তকারী সমুদ্রপ্রণালি। প্রণালিটির উত্তরে রয়েছে মার্কিন যুক্তরাষ্ট্রের দক্ষিণ-পূর্বে অবস্থিত ফ্লোরিডা অঙ্গরাজ্যের দক্ষিণতম প্রান্তে অবস্থিত ফ্লোরিডা কিজ (Florida Keys) দ্বীপপুঞ্জ।United Nations, Maritime boundary - modus vivendi effected by exchange of letters between the United States of America and the Republic of Cuba, 27 April 1977, PDF file. প্রণালির দক্ষিণে ও দক্ষিণ-পূর্বে আছে দ্বীপরাষ্ট্র কিউবা ও বাহামা দ্বীপপুঞ্জ। সমুদ্রপ্রণালিটি ৪৮০ কিলোমিটার দীর্ঘ এবং ৮০ থেকে ২৪১ কিলোমিটার প্রশস্ত। এর গভীরতা ১৮০০ মিটার।Strait of Florida www.sea-seek.com উপসাগরীয় সমুদ্রস্রোতের (Gulf Stream) প্রাথমিক পর্যায় তথা ফ্লোরিডা সমুদ্রস্রোত (Florida Current) এই সমুদ্রপ্রণালিটির মধ্য দিয়ে পূর্বদিকে প্রবাহিত হয়ে চলেছে; স্রোতটির পৃষ্ঠতলের গড় গতিবেগ ঘণ্টায় ৬.৫ থেকে ৯.৫ কিলোমিটার। ইউরোপীয় অভিযাত্রীদের মধ্যে স্পেনীয় নাবিক হুয়ান পোন্‌থে দে লেওন সর্বপ্রথম ১৫১৩ সালে জাহাজে করে প্রণালিটি অতিক্রম করেন।  তথ্যসূত্র  বিষয়শ্রেণী:উত্তর আমেরিকার প্রণালি বিষয়শ্রেণী:যুক্তরাষ্ট্রের সমুদ্রপ্রণালি বিষয়শ্রেণী:আটলান্টিক মহাসাগরের প্রণালি বিষয়শ্রেণী:আন্তর্জাতিক প্রণালি বিষয়শ্রেণী:উত্তর আমেরিকার সাগর
thumb|right|সম্বল ড্রাম  সম্বল হল পশ্চিম ভারতের একটি লোকজ ঝিল্লিস্বরী যন্ত্র।South Asia : The Indian Subcontinent. (Garland Encyclopedia of World Music, Volume 5). Routledge; Har/Com edition (November 1999).  এটি দুটি কাঠের ড্রামের সমন্বয়ে গঠিত, ড্রামদুটি মাথার দিকে পশু চামড়ার ঢাকা দিয়ে সংযুক্ত থাকে। একটি ড্রাম অন্যটির তুলনায় উচ্চস্বরী। দুটি ছোট লাঠি দিয়ে এই যন্ত্রটি বাজানো হয়, একটি লাঠির মাথা গোলাকার। সম্বল হল গোন্ধালিদের একটি ঐতিহ্যবাহী লোক ড্রাম। এটি পশ্চিম ভারতের দাদরা, নগর হাভেলি, মহারাষ্ট্র এবং গোয়ার কোঙ্কনি লোকদের মধ্যে দেখতে পাওয়া যায়।  গোন্ধালি এবং কোঙ্কনি সম্প্রদায়, যারা ভগবান মহলক্ষ্মী দেবীর দাস, তাদের জন্য সম্বল হল একটি ঐতিহ্যবাহী উপকরণ। তারা এটি বাজিয়ে ভগবানের গান করে। এটি গোন্ধাল পূজাতে ব্যবহৃত হয়।  বাদন শৈলী দুটি ড্রাম সাধারণত আকার এবং সুরে আলাদা হয়, একটি অন্যটির চেয়ে উচ্চ সুরে বাঁধা থাকে। বাজানোর লাঠিগুলির উভয় দিকই ব্যবহার করা যায়, তাদের  প্রান্তগুলি আলাদা রকমের হয় — একটি সরল এবং সোজা, অন্যটির প্রান্ত বৃত্তাকার।  যন্ত্রটি কোমরে বাঁধা হয় এবং মিছিলের সময় বাজানো হয়, মহারাষ্ট্রের একটি জনপ্রিয় অনুষ্ঠান, গণপতি বিসর্জনের সময়, এটি বাজানো হয়। মেঝেতে ড্রাম স্থাপন করেও বাজানো হয়, সেই ক্ষেত্রে বাদকও মাটিতে বসে।   গ্রামগুলিতে, সানাইয়ের সঙ্গতকারী হিসাবে সম্বল বাজানো হতে পারে এবং কখনও কখনও একক উপকরণ হিসাবেও বাজানো হয়। দ্বিতীয়ক্ষেত্রে শিল্পী একই সঙ্গে গান করে এবং যন্ত্রটি বাজায়। সম্বল বাদক গায়কের ডান পাশে দাঁড়িয়ে বাজায়, এবং টুনটুনা বাদক বাম দিকে দাঁড়ায়। সম্বল শিল্পী সাধারণত সমবেত গানে অংশ নেয় বা প্রধান গায়কদের প্রশ্নের উত্তর দেয়।  বাজানোর সময় মহারাষ্ট্রীয় বিবাহের অন্যতম গুরুত্বপূর্ণ অনুষ্ঠান হল গোন্ধাল, যা বিবাহের রাতে সম্পাদিত হয়, এবং সেই সময় সম্বল বাজানো হয়। দেবী তুলজাভাবাণীর সম্মানে অনুষ্ঠিত গোন্ধাল পুজোর সময় সম্বল বাজানো হয়। বিবাহ ও নিয়মিত শোভাযাত্রা ছাড়াও সামাজিক অনুষ্ঠানগুলিতে সম্বল বাজানো হয়।  নবরাত্রির সময়, অনেক মহারাষ্ট্রীয় বাড়িতে গোন্ধালিদের বাদন একটি অবশ্যকর্ম। গ্রামগুলি ছাড়াও, বহু শহরে, নয় দিনের জন্য টুনটুনা, সম্বল এবং সিম্বাল নিয়ে ভক্তিমূলক গান গাওয়ার জন্য গোন্ধালিদের আমন্ত্রণ জানানো হয়।  বর্তমান অবস্থা ছত্রপতি শিবাজি ছিলেন এই শিল্পরূপের এক মহান পৃষ্ঠপোষক। আজকের দিনে অনেক গোন্ধালি বাদকই পৃষ্ঠপোষকতার অভাবের কারণে জীবিকা নির্বাহের জন্য চাকরির খোঁজে শহরে চলে যাচ্ছে। এই জাতীয় লোক বাদ্যের অনুশীলন ধীরে ধীরে হ্রাস পাচ্ছে।   তথ্যসূত্র  বহিঃসংযোগ YouTube video Photo  বিষয়শ্রেণী:আনদ্ধযন্ত্র বিষয়শ্রেণী:ভারতীয় বাদ্যযন্ত্র
অরেগন সেন্টিনেল মার্কিন যুক্তরাষ্ট্রের দক্ষিণ ওরেগনের প্রথম পত্রিকা ছিল। এটি ১৮৫৫ থেকে ১৮৮৮ সাল পর্যন্ত জ্যাকসনভিল, ওরেগনে প্রকাশিত হয়েছিল।  এটি উইলিয়াম জি টি' ভল্ট প্রতিষ্ঠা করেছিলেন।  ১৮৮৮ সালে এর নাম পরিবর্তন করে প্রাথমিকভাবে টেবিল রক সেন্টিনেল রাখা হয়।  এটি ছিল দাসত্বের পক্ষের একটি সংবাদপত্র।   জ্যাকসনভিল সেন্টিনেল, একটি স্বতন্ত্র পত্রিকা ১৯০২ সালে প্রতিষ্ঠিত হয়েছিল এবং এটি ১৯০৬ সাল পর্যন্ত স্থায়ী হয়েছিল।  এটি দক্ষিণ ওরেগনের একমাত্র রিপাবলিকান পেপার ছিল। এটি সম্পাদনা করেছিলেন জোসেফ পি. গ্যাস্টন ।   ১৯৮০ এর দশকে, সাউদার্ন ওরেগন হিসটোরিকাল সোসাইটি নিজস্ব নিউজলেটারের জন্য আবারো শিরোনামটি পুনরুদ্ধার করেছিল।    তথ্যসূত্র   বিষয়শ্রেণী:১৮৫৮-এ প্রতিষ্ঠিত প্রকাশনা বিষয়শ্রেণী:ওরেগনের বিলুপ্ত সংবাদপত্র
ফ্রেম|ডান|বিভিন্ন বহুভুজের অন্তর্বৃত্ত জ্যামিতিতে অন্তর্লিখন (ইংরেজি ভাষায়: Inscribe) বলতে একটি ঘনবস্তু বা জ্যামিতিক আকৃতির ভিতরে আরেকটি ঘনবস্তু বা জ্যামিতিক আকৃতিকে এমনভাবে অন্তর্ভুক্ত করা বোঝায় যাতে ভেতরের বস্তু বা আকৃতিটি বাইরেরটির সাথে একেবারে লেগে থাকে। ক বস্তুর ভেতরে খ বস্তু অন্তর্লিখিত আছে, একে অন্যভাবে বলা যায় খ বস্তুর বাইরে ক বস্তু পরিলিখিত (circumscribe) আছে। অন্তর্লিখিত আকৃতিটি যদি বৃত্ত হয় তাহলে তাকে বলে অন্তর্বৃত্ত। আর পরিলিখিত হলে বলে পরিবৃত্ত।  বিষয়শ্রেণী:প্রাথমিক জ্যামিতি
সজিতা আর শঙ্কর (সজিতা গৌরী) ( সজিতা আজা শঙ্কজা ; জন্ম: ৯ই ডিসেম্বর ১৯৬৭) ভারতের একজন সমসাময়িক শিল্পী, যিনি আন্তর্জাতিকভাবে প্রশংসিত। তাঁর চিত্রকর্ম অসংখ্য সরকারি ও বেসরকারি সংগ্রহে স্থান পেয়েছে, যার মধ্যে রয়েছে  বেঙ্গালুরুর ন্যাশনাল গ্যালারি অফ মডার্ন আর্ট; নতুন দিল্লির ন্যাশনাল গ্যালারি অফ মডার্ন আর্ট, ইন্দিরা গান্ধী ন্যাশনাল সেন্টার ফর দ্য আর্টস, ললিত কলা একাডেমি; এবং মিডলসবরো ইনস্টিটিউট অফ মডার্ন আর্ট। তাঁর পছন্দের মাধ্যম হল কাঠকয়লা এবং কাগজে অ্যাক্রিলিক। তাঁর সাম্প্রতিকতম চিত্রকর্মের নাম তান্ত্রিক যোনি, যেটি হলুদ, সিঁদুরের গুঁড়ো, চালের গুঁড়ো এবং ধানের পোড়া খোসা দিয়ে তৈরি। চিত্রকর্মটি ২০১৩ সালে কোচিতে অনুষ্ঠিত ওয়ান বিলিয়ন রাইজিং অভিযানের জন্য তৈরি করা হয়েছিল।   জীবনী  সজিতা আর শঙ্করের জন্ম ১৯৬৭ সালে, কেরালার কোট্টায়ামের কুমারনাল্লুরে। তিরুবনন্তপুরমের গভর্নমেন্ট কলেজ অব আর্ট অ্যাণ্ড ক্র্যাফট থেকে বিএফএ ডিগ্রি সফলভাবে সম্পন্ন করার পর, তিনি চেন্নাইয়ের ললিত কলা আকাদেমির রিজিওনাল সেন্টার স্টুডিওতে তিন বছর কাজ করেন। পরবর্তীতে, ১৯৮৯ - ২০০৪ সাল পর্যন্ত, তিনি চোলামণ্ডল শিল্পীদের গ্রামে থাকতেন এবং কাজ করতেন। এই সময়কালে, তিনি বিশ্বের প্রধান শিল্প কেন্দ্রগুলিতে ভ্রমণ করেছিলেন, কর্মশালায় যোগ দিয়েছিলেন, বিদেশে অন্যান্য শিল্পী ও লেখকদের সাথে সহযোগিতামূলক কাজ করেছিলেন এবং এশিয়া ও ইউরোপ জুড়ে বেশ কয়েকটি প্রধান আর্ট গ্যালারীতে প্রদর্শনীর আয়োজন করেছিলেন। তাঁর প্রথম একক প্রদর্শনী হয়েছিল ১৯৮৭ সালে, ২০ বছর বয়সে। সজিতার একটি মেয়ে রয়েছে, যার নাম শিল্পী আর শঙ্কর।   একজন শিল্পী হিসেবে  সজিতা ২০০২ - ২০১১ সাল পর্যন্ত কেরালার ললিত কলা আকাদেমি, সদস্য ছিলেন। তিনি ২০০৬ - ২০১১ সাল পর্যন্ত কেরালার সংস্কৃতি ভবনের গভর্নিং বডির সদস্য হিসেবেও দায়িত্ব পালন করেছেন। ২০০৭ সালে, তিনি কাল্লারে বামনপুরম নদীর তীরে গৌরী আর্ট ইনস্টিটিউট প্রতিষ্ঠা করেন, যার লক্ষ্য ছিল মহিলা শিল্পীদের কাজের প্রচার এবং তার পাশাপাশি বিভিন্ন সাংস্কৃতিক কার্যকলাপের প্রচারের জন্য একটি অন্তর্ভুক্তিমূলক স্থান প্রদান করা।   কর্মজীবন  সজিতা আর শঙ্কর ভারতের বিভিন্ন শহরে, পাশাপাশি ইউরোপের বিভিন্ন শহরে তাঁর কাজের ২২টি একক এবং ৫০টি দলগত শিল্প প্রদর্শনী করেছেন।  তিনি অসংখ্য কর্মশালা এবং শিল্প শিবিরে অংশগ্রহণ করেছেন, পাশাপাশি নিজের অনেক শিল্পকর্মের আয়োজনও করেছেন।   তথ্যসূত্র   বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:কেরলের নারী শিল্পী বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:কেরলের চিত্রশিল্পী বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম
জন লেসলি জ্যাকি হেনড্রিক্স (; জন্ম: ২১ ডিসেম্বর, ১৯৩৩) কিংস্টনের সেন্ট অ্যান্ড্রু এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার, রেফারি ও প্রশাসক। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬২ থেকে ১৯৬৯ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংসহ লেগ স্পিন কিংবা অফ স্পিন বোলিং করতে পারতেন জ্যাকি হেনড্রিক্স।   প্রথম-শ্রেণীর ক্রিকেট  কিংস্টনের উলমার্স বয়েজ স্কুলে পড়াশুনো করেছিলেন জ্যাকি হেনড্রিক্স। ১৯৫৩-৫৪ মৌসুম থেকে ১৯৬৯ সাল পর্যন্ত জ্যাকি হেনড্রিক্সের প্রথম-শ্রেণীর খেলোয়াড়ী জীবন চলমান ছিল। ১৯৫৪ সাল থেকে ১৯৬৭ সাল পর্যন্ত জ্যামাইকার পক্ষে প্রথম-শ্রেণীর খেলায় অংশ নিয়েছেন। তন্মধ্যে, খেলোয়াড়ী জীবনের শেষদিকে দলের অধিনায়কের দায়িত্ব পালন করেছিলেন তিনি।  দীর্ঘদেহী, আমোদপ্রিয় উইকেট-রক্ষক হিসেবে সুনাম কুড়িয়েছেন। এছাড়াও, নিচেরসারিতে ব্যাটিংয়ে দক্ষতার পরিচয় দিয়েছেন। উইকেটের পিছনে তিনি যথেষ্ট বিশ্বস্ততার পরিচয় দিয়েছেন। তিনবার ৫০০ শতাধিক রান উঠলেও তিনি কোন বাই রান দেননি।   আন্তর্জাতিক ক্রিকেট  সমগ্র খেলোয়াড়ী জীবনে ২০টি টেস্টে অংশগ্রহণ করেছেন জ্যাকি হেনড্রিক্স। ১৬ ফেব্রুয়ারি, ১৯৬২ তারিখে পোর্ট অব স্পেনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১২ জুন, ১৯৬৯ তারিখে ম্যানচেস্টারে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।  শুরুতে জেরি আলেকজান্ডারের বিকল্প হিসেবে ওয়েস্ট ইন্ডিয়ান দলে অন্তর্ভুক্ত হন। ভাঙ্গা আঙ্গুল নিয়েও ৬৪ রান তুলে দলের শীর্ষ রান সংগ্রাহক হয়েছিলেন। তবে, দলে ঠাঁই করে নিতে তাকে আরও দুই বছর অপেক্ষা করতে হয়। ডেরেক মারের স্থলাভিষিক্ত হন তিনি।  ১৯৬৪-৬৫ মৌসুমে অস্ট্রেলিয়া দল ওয়েস্ট ইন্ডিজে খেলতে আসে। তবে, তিন খেলার পরই ব্রিজটাউনে গ্রাহাম ম্যাকেঞ্জি’র বল মোকাবেলা করতে গিয়ে মাথায় আঘাত করে। কিছু সময় তাকে জীবন-মৃত্যুর সন্ধিক্ষণে অবস্থান করতে হয়। মস্তিষ্কের অস্ত্রোপচারের প্রয়োজন পড়ে তার। তাসত্ত্বেও, আরও ১৫ টেস্টে অংশ নিয়েছিলেন তিনি। এর সবগুলোই বিদেশের মাটিতে অস্ট্রেলিয়া, ভারত, নিউজিল্যান্ড ও ইংল্যান্ডে হয়েছিল। তবে, আঘাতের কারণে নিজদেশে সফরকারী ইংল্যান্ড দলের বিপক্ষে খেলতে পারেননি।   অর্জনসমূহ  খেলোয়াড়ী জীবনে ব্যাটিংয়ের পাশাপাশি উইকেট-রক্ষণে বেশ সুনাম কুড়ান। ক্রিকেট খেলা থেকে অবসর গ্রহণের পর ক্রিকেট ব্যবস্থাপনায় সম্পৃক্ত হন। ১৯৮৪ ও ১৯৮৮ সালে ওয়েস্ট ইন্ডিজ দলকে নিয়ে ইংল্যান্ড গমন করেন। ১৯৯০-এর দশকে আন্তর্জাতিক ক্রিকেট কাউন্সিলের শীর্ষস্থানীয় রেফারির ভূমিকায় অবতীর্ণ হয়েছিলেন।  ১৯৬৬ সালে বর্ষসেরা জ্যামাইকান ক্রীড়াবিদের সম্মাননায় ভূষিত হন। জুন, ১৯৮৮ সালে বার্বাডোস ক্রিকেট বাকলের পার্শ্বে ২৫সেন্টের জ্যামাইকান স্ট্যাম্পে জ্যাকি হেনড্রিক্সের স্থিরচিত্র মুদ্রিত হয়। জুলাই, ২০১০ সালে ক্রিকইনফোয় সর্বকালের সেরা ওয়েস্ট ইন্ডিজ একাদশের অন্যতম সদস্য হন। এতে রান সংগ্রাহকের চেয়ে উইকেট-রক্ষণের ভূমিকাকেই প্রাধান্য দেয়া হয়েছিল।   তথ্যসূত্র    আরও দেখুন   লরেন্স রো  প্যাট্রিক প্যাটারসন  ওয়েস্ট ইন্ডিয়ান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৩৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:কিংস্টনের ক্রীড়াবিদ বিষয়শ্রেণী:জামাইকার ক্রিকেটার বিষয়শ্রেণী:জ্যামাইকান ক্রিকেটার বিষয়শ্রেণী:জ্যামাইকান ক্রিকেট প্রশাসক বিষয়শ্রেণী:উইকেট-রক্ষক
সাবেরী আলম (জন্ম ১২ সেপ্টেম্বর) একজন বাংলাদেশী টেলিভিশন ও চলচ্চিত্র অভিনেত্রী। তিনি মধুমতি (২০১১), বসুন্ধরা (২০১৭) এবং রাজনীতি (২০১৭) তে তার কর্মক্ষমতা জন্য সুপরিচিত।   কর্মজীবন  সাবেরি ১৯৭৩ সালে বাংলাদেশী থিয়েটারে তার কর্মজীবন শুরু করেন। ১৯৯০ সালে তিনি একজন জনপ্রিয় টেলিভিশন অভিনেত্রী হয়েছিলেন, কিন্তু বিবাহের জন্য নিজেকে অভিনয় থেকে বিরত রাখেন। ১৩ বছর পর ২০০৭ সালে টেলিভিশন নাটক দিয়ে তিনি পর্দায় ফিরে আসেন।   ব্যক্তিগত জীবন  তার ছোট ভাই অহীর আলম টেলিভিশনে কাজ করতেন। ২০০১ সালের ১১ সেপ্টেম্বর রাস্তার দুর্ঘটনায় মারা যান। সাবেরির একটি ছেলে আছে যিনি ২০০১ বা ২০০২ সালে জন্মগ্রহণ করেছিলেন।   চলচ্চিত্রের তালিকা   মধুমতি (২০১১)  আত্মদান (২০১২)  রিনা ব্রাউন (২০১৭)  পুত্র (২০১৮)  একটি সিনেমার গল্প (২০১৮)  যদি একদিন (২০১৯) - ফয়সালের মা  মনের মতো মানুষ পাইলাম না (২০১৯) - স্বাধীনের মা  রেহানা মরিয়ম নূর (২০২১) - অধ্যক্ষ  হেরে যাবার গল্প (২০২১)  বিদ্রোহী (২০২২)  আগামীকাল (২০২২)  শেষ চিঠি (২০২২)   লাইভ (২০২২)  হৃদিতা (২০২২)  শেষ বাজি (২০২৪)  মধ্যবিত্ত (আসন্ন)   পুরস্কার ও সম্মাননা  আরটিভি স্টার অ্যাওয়ার্ডস  ২০১৯: ভাষা আন্দোলন, মুক্তিযুদ্ধ ও দেশপ্রেম বিষয়ক নাটকে শ্রেষ্ঠ অভিনেত্রী - অন্যরকম ভালোবাসা''  ২৪তম অনন্যা শীর্ষ দশ পুরস্কার-২০১৬ (অভিনেত্রী)।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:অনন্যা শীর্ষ দশ পুরস্কার বিজয়ী
এভা-লোতা কিবুস (, ; জন্ম: ১৭ জানুয়ারি ২০০৩) হলেন একজন এস্তোনীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে এস্তোনিয়ার প্রতিনিধি হিসেবে প্রতিদ্বন্দ্বিতা করে থাকেন।  ২০০৭ সালে ফিগার স্কেটিংয়ে অভিষেক করা কিবুস এস্তোনিয়ার হয়ে ২০২২ শীতকালীন অলিম্পিকে অংশগ্রহণ করেছেন। এছাড়াও তিনি ২০২০ শীতকালীন যুব অলিম্পিকে অংশগ্রহণ করেছেন।  প্রারম্ভিক জীবন এভা-লোতা কিবুস ২০০৩ সালের ১৭ই জানুয়ারি তারিখে এস্তোনিয়ার তাল্লিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কিবুস এস্তোনিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের নারীদের একক প্রতিযোগিতায় অংশগ্রহণ করেছিলেন। কিবুস সর্বমোট ১৭১.৭৫ পয়েন্ট অর্জন করে সার্বিকভাবে বিংশ স্থান অধিকার করেছিলেন। শর্ট প্রোগ্রামে ৫৯.৫৫ পয়েন্ট স্কোর করে তিনি বিংশ স্থান অধিকার করেছিলেন এবং ফ্রি স্কেটিংয়ে ১১২.২০ পয়েন্ট নিয়ে এক ধাপ এগিয়ে ঊনবিংশ স্থানে উঠে এসেছিলেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:এস্তোনীয় নারী সিঙ্গেল স্কেটার বিষয়শ্রেণী:এস্তোনিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
অসীম প্রাচীন ইউনানি দার্শনিক এনাক্সিমেন্ডারের (Anaximander : জন্ম- মৃত্যু-) একটি দার্শনিক প্রত্যয়। এ-অসীমকে ঘিরেই তার সমস্ত দার্শনিক চিন্তা।  এনাক্সিমেন্ডারের বলেন, সৃষ্টির আদি উপাদান পানি বা এ-জাতীয় কোনো দ্রব্য নয়, এটি এক অনন্ত, অবিনশ্বর, অতীন্দ্রিয় এক অসীম বস্তু। তিনি এটাকে ‘apeiron’ বলে উল্লেখ করেছেন। মহামতি দার্শনিক থেলিসের পানিদর্শনের সমালোচনা করে তিনি এ-মত প্রচার করেন।  এনাক্সিমেন্ডারের মতে, আদি উপাদান বা মূলতত্ত্ব অবশ্যই অসীম হবে। কারণ তা না হলে সৃষ্টি প্রক্রিয়ায় তা ক্রমশ নিঃশেষ হয়ে যাবে। এ-অসীম সত্তা বিশেষত্ব-বর্জিত। নিজে নির্বিশেষ ও সীমাহীন হলেও এর মধ্যে যাবতীয় বিশেষ ও সসীম দ্রব্যের মূল বিদ্যমান।মো. আবদুল হালিম, দার্শনিক প্রবন্ধাবলি: তত্ত্ব ও বিশ্লেষণ, বাংলা একাডেমী, ঢাকা, ২০০৩  তার মতে, আদি দ্রব্য হিসেবে অসীমের কোনো উৎপত্তি নেই। এ অসৃষ্ট ও অবিনশ্বর। এর গতিও চিরন্তন। এই অন্তর্নিহিত গতির ফলেই এ থেকে বিশেষ দ্রব্যসমূহ স্বতন্ত্র রূপ লাভ করে। শৈত্য ও উষ্ণ, শুষ্ক ও সিক্ত প্রভৃতি বিপরীতধর্মী পদার্থ প্রতিনিয়ত অসীম থেকে পৃথক হচ্ছে এবং অসীমেই ফিরে যাচ্ছে। এরা সময়ের ক্রমানুসারে একে অন্যের সন্তোষবিধান ও ক্ষতিপূরণ করে থাকে।  এনাক্সিম্যান্দারের এ-দর্শনমত অন্যান্য দার্শনিক কর্তৃক সমালোচিত হয়েছে।   তথ্যসূত্র   বিষয়শ্রেণী:দর্শন বিষয়শ্রেণী:দর্শনমত বিষয়শ্রেণী:পাশ্চাত্য দর্শন বিষয়শ্রেণী:অধিদর্শনের ধারণা বিষয়শ্রেণী:সৃষ্টিতত্ত্ব
টেমপ্লেটের উদ্দেশ্য  এই টেমপ্লেটটি উইকিপিডিয়ার নিবন্ধসমূহে টিকা সম্পর্কিত ন্যাভিগেশন সাইডবার প্রদর্শনের জন্য তৈরি করা হয়েছে। এটি তিনটি সেকশনে বিভক্ত: 1. সাধারণ তথ্য  2. টিকাসমূহের তালিকা 3. টিকা সংক্রান্ত সামাজিক ইস্যু   ব্যবহার পদ্ধতি  নিচের কোডটি কপি করে নিবন্ধের সংশ্লিষ্ট স্থানে পেস্ট করুন। প্যারামিটারের মানগুলো প্রয়োজন অনুযায়ী পরিবর্তন করুন:  ```wikitext  ```   প্যারামিটার সমূহ   প্যারামিটার  বিবরণ  ডিফল্ট মান `pretitle`  সাইডবারের শীর্ষে প্রদর্শিত প্রি-টাইটেল  `ধারাবাহিকের অংশ` `title`  সাইডবারের মূল শিরোনাম  `টিকা প্রদান` `list1title`  প্রথম লিস্টের শিরোনাম  "সাধারণ তথ্য" `list1`  প্রথম লিস্টের আইটেমসমূহ (বুলেটেড লিস্ট)  কোডে উল্লিখিত ডিফল্ট আইটেম `list2title`  দ্বিতীয় লিস্টের শিরোনাম  "টিকাসমূহ" `list3title`  তৃতীয় লিস্টের শিরোনাম  "ইস্যুসমূহ"   উদাহরণ    টেমপ্লেট ডেটা  নিচের টেমপ্লেট ডেটাটি উইকিডেটার জন্য ব্যবহৃত হয়: ```wikitext  ```   সম্পর্কিত টেমপ্লেট    - মূল ইংরেজি টেমপ্লেট   - সাধারণ চিকিৎসা টেমপ্লেট  বিষয়শ্রেণী:উইকিপিডিয়া ন্যাভিগেশন টেমপ্লেট   বিষয়শ্রেণী:চিকিৎসা বিষয়ক টেমপ্লেট   বিষয়শ্রেণী:টিকা সম্পর্কিত টেমপ্লেট </noinclude>
গোলাম মোস্তফা (আনু. ১৯৪৯ – ১০ অক্টোবর ২০১৯) বাংলাদেশের স্বাধীনতা যুদ্ধের একজন বীর মুক্তিযোদ্ধা ছিলেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম ও বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১৩-০৮-২০১১   জন্ম ও শিক্ষাজীবন  গোলাম মোস্তফার জন্ম ঢাকা জেলার দোহার উপজেলার ঝনকি গ্রামে। তার বাবার নাম গোলাম মো. ফালু শেখ এবং মায়ের নাম আমেনা আছিয়া আক্তার। তার স্ত্রীর নাম শামিমা আক্তার। তার চার ছেলে।    কর্মজীবন  পাকিস্তান সেনাবাহিনীতে চাকরি করতেন গোলাম মোস্তফা। ১৯৭১ সালের ৭ মার্চ বঙ্গবন্ধু শেখ মুজিবুর রহমানের ভাষণ শোনার পর তিনি যুদ্ধে যোগ দেওয়ার সিদ্ধান্ত নেন। তখন তিনি ১৮ বছরের যুবক। কয়দিন পরই শুরু হয় মুক্তিযুদ্ধ এবং তিনি যুদ্ধে যোগ দেন। যুদ্ধ করেন প্রথমে ৩ নম্বর সেক্টরে, পরে এস ফোর্সের অধীনে।   মুক্তিযুদ্ধে ভূমিকা  গোলাম মোস্তফা ছিলেন নিয়মিত মুক্তিবাহিনীর ১১ ইস্ট বেঙ্গল রেজিমেন্টের আলফা কোম্পানিতে। ১৪ আগস্ট পাকিস্তানের জাতীয় দিবসে বিপুলসংখ্যক পাকিস্তানি সেনা সমবেত হয় বৃহত্তর সিলেটের মাধবপুরে। তারা জানতে পারলেন, পাকিস্তানের স্বাধীনতা দিবসের অনুষ্ঠান উদ্যাপন শেষে একদল পাকিস্তানি সেনা যাবে ব্রাহ্মণবাড়িয়ার দিকে। আলফা কোম্পানির অধিনায়ক তাদের নির্দেশ দেন পাকিস্তান সেনাবাহিনীর ওই দলকে অ্যামবুশ করার। এ জন্য রাতের অন্ধকারে তিনিসহ ১৫-১৬ জন মাধবপুর উপজেলার গোপালপুরে যান। সেখানে সড়কের একটি মোড়ে তারা অ্যামবুশ করেন। সবার দৃষ্টি ছিল রাস্তার দিকে। এর মধ্যে ওই সড়ক দিয়ে একটি দুটি করে কয়েকটি গাড়ি যাওয়া-আসা করে। সেগুলোতে আক্রমণ না করে তারা অপেক্ষায় থাকলেন একসঙ্গে কয়েকটি গাড়িতে আক্রমণ করার জন্য। এই সিদ্ধান্ত তাদের বিপদই ডেকে আনল। এর মধ্যে দুজন অপরিচিত লোক সেখানে আসে। তারা সামনে যেতে চাইলে গোলাম মোস্তফারা তাদের সামনে যেতে নিষেধ করেন। এরপর তারা পেছন দিকে চলে যায়।  সকাল হওয়ার পর গোলাম মোস্তফা ও তার সহযোদ্ধারা দেখেন, পাকিস্তানি সেনারা তাদের তিন দিক থেকে ঘিরে ফেলেছে। ওই অপরিচিত লোক দুজন ছিল আসলে পাকিস্তানিদের অনুচর। তারা পাকিস্তানিদের খবর দিয়েছে। তখন পাকিস্তানিদের সঙ্গে সম্মুখ লড়াই করা মানে জীবন বিলিয়ে দেওয়া। এ অবস্থায় তারা সামনে এগিয়ে বিরাট এক পাটখেতে যান। তার পাশেই ছিল একটি খাল। সেখানে অবস্থান নিয়ে গুলি শুরু করেন। পাকিস্তানিরাও পাল্টা গুলি শুরু করে। কয়েক ঘণ্টা গুলিবিনিময়ের পর তারা ধর্মগড়ে পশ্চাদপসরণ করেন। সেদিন গোলাম মোস্তফা ও তার সহযোদ্ধারা ধরেই নিয়েছিলেন, আর বুঝি বাঁচবেন না। ১৯৭১ সালের ৬ ডিসেম্বর ব্রাহ্মণবাড়িয়ার চান্দুয়ায় এক যুদ্ধে আহত হন গোলাম মোস্তফা। সেখানে পাকিস্তানি সেনারা তাদের কাছে আত্মসমর্পণ করে হঠাৎ গুলি করতে থাকে। তখন সেখানে ভয়াবহ যুদ্ধ হয়। তার দুই পায়েই এলএমজির ব্রাশ-ফায়ারের গুলি লাগে। পরে তার এক পা কেটে ফেলা হয়। মুক্তিযুদ্ধে অসাধারণ সাহস ও বীরত্ব প্রদর্শনের জন্য গোলাম মোস্তফা দুটি খেতাব পেয়েছেন। যার একটি বীর বিক্রম ও অন্যটি বীর প্রতীক।    পুরস্কার ও সম্মাননা   বীর বিক্রম  বীর প্রতীক  মৃত্যু গোলাম মোস্তফা ২০১৯ সালের ১০ অক্টোবর ৭০ বছর বয়সে মৃত্যুবরণ করেন।   তথ্যসূত্র   পাদটীকা     বহিঃসংযোগ   বিষয়শ্রেণী:বীর বিক্রম বিষয়শ্রেণী:বীর প্রতীক বিষয়শ্রেণী:২০১৯-এ মৃত্যু বিষয়শ্রেণী:১৯৪০-এর দশকে জন্ম বিষয়শ্রেণী:ঢাকা জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
নাপিত কৈ বা কৈবান্দী, (বৈজ্ঞানিক নাম: Badis badis) () হচ্ছে কই মৎস্য পরিবারের একটি মৎস্য প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৪  বর্ণনা  স্বভাব এবং আবাসস্থল  বিস্তৃতি এই মাছ বাংলাদেশ, ভারত, নেপাল, ভুটান অঞ্চলে পাওয়া যায়।  অর্থনৈতিক গুরুত্ব  বাস্তুতান্ত্রিক ভুমিকা  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন বিপন্ন মাছ হিসাবে চিহ্নিত। এ মাছ সংরক্ষণের জন্য তার আবাসস্থল রক্ষা জরুরি।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  মন্তব্য  তথ্যসূত্র  বহিঃসংযোগ  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:ভুটানের মাছ বিষয়শ্রেণী:নেপালের মাছ বিষয়শ্রেণী:স্বাদু পানির মাছ বিষয়শ্রেণী:পাকিস্তানের মাছ বিষয়শ্রেণী:১৮২২-এ বর্ণিত মাছ
ইসলামি কবিতা হল মুসলিম কবিদের দ্বারা রচিত ইসলাম বা তদসম্পর্কিত কবিতা। পৃথিবীর বহু ভাষায় ইসলামিক কাব্য রচনা করা হয়েছে।   বিভিন্ন ভাষায় ইসলামিক কবিতা   আরবি কবিতা  বাংলা কবিতা  ফারসি কবিতা  পাঞ্জাবি কবিতা  তুর্কি কবিতা  উর্দু কবিতা আল্লাহকে নিয়ে অথবা ভালবাসা বিষয়েই অধিকাংশ ইসলামি কাব্য লেখা হয়েছে। হযরত আলী (র.) এরকম একটি বই রচনা করেছেন যার নাম দেওয়ানে আলী বা বাংলায় আলীর কাব্য সংকলন।   ইসলামি কাব্যের প্রকরণ   সূফী কাব্য  কাওয়ালি  মানকাবাত  কাসিদা  জিনানস  গজল   আরও দেখুন    ইসলামি সঙ্গীত    বিষয়শ্রেণী:ইসলামি সাহিত্য